Legal Document

Category: 24

Text:
136. ΑΠΟΦΑΣΗ ΥΠΟΥΡΓΟΥ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 79400/2490 της 15/16 Ιουν. 1989 (ΦΕΚ Β΄ 496) Ελαστικά οχημάτων. Έχοντας υπόψη: 1.Τις διατάξεις: α)των παρ. 3 του άρθρ. 88 και 1 του άρθρ. 89 του Κώδικα Οδικής Κυκλοφορίας (ΚΟΚ), που κυρώθηκε με το Νόμ. 614/1977 (Α΄ 167), β)της απόφ. ΣΤ/1832/1978 (Β΄ 103) του Υπουργού Συγκοινωνιών «Περί στοιχείων αδειών κυκλοφορίας αυτοκινήτων οχημάτων, καθορισμού κυρίων χαρακτηριστικών αυτών και χορηγήσεως αδειών για την προσωρινή κυκλοφορία και προς δοκιμή αυτών», όπως αυτή τροποποιήθηκε με την 5060/394/1987 (Β΄ 102) όμοια και γ)της απόφ. 44800/123/1985 (Β΄ 781) του Υπουργού Μεταφορών και Επικοινωνιών «Τρόπος, διαδικασία και πιστοποίηση διενέργειας του Περιοδικού Τεχνικού Ελέγχου Οχημάτων». 2.Την ανάγκη τροποποίησης των παραπάνω αποφάσεων, ώστε να μην αποτελούν πλέον τα τεχνικά χαρακτηριστικά των ελαστικών κύριο χαρακτηριστικό και να μην απαιτείται ανανέωση της άδειας κυκλοφορίας σε περίπτωση αντικατάστασης των ελαστικών και επί πλέον να αναθεωρηθούν και συμπληρωθούν τα κριτήρια του τεχνικού ελέγχου των οχημάτων, γεγονός που θα συμβάλει σημαντικά στην αποσυμφόρηση των αρμοδίων Υπηρεσιών, στην αναβάθμιση του τεχνικού ελέγχου από τα ΚΤΕΟ και στην καλύτερη και ταχύτερη εξυπηρέτηση των πολιτών. 3.Το γεγονός, ότι πολλές διαστάσεις ελαστικών παλαιάς σχεδίασης, έχουν καταργηθεί από τις κατασκευάστριες εταιρείες ελαστικών και θα πρέπει να δοθούν εναλλακτικές διαστάσεις κυκλοφορούντων ελαστικών νεότερης τεχνολογίας και 4.Την αριθ. 38/23.5.89 Έκθεση αντιγραφειοκρατικής επεξεργασίας της Διεύθυνσης Απλούστευσης Διαδικασιών και Παραγωγικότητας του Υπουργείου, αποφασίζουμε: Άρθρ.1.-Καθορίζουμε τα τεχνικά χαρακτηριστικά των ελαστικών και των σώτρων (ζαντών) όπως αυτά αναφέρονται στο παράρτημα με τίτλο: «ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΡΟΧΩΝ ΕΛΑΣΤΙΚΩΝ – ΣΩΤΡΩΝ», το οποίο επισυνάπτεται στη παρούσα απόφαση και αποτελεί αναπόσπαστο μέρος αυτής. Άρθρ.2.-Υποχρέωση αναγραφής των τεχνικών χαρακτηριστικών των ελαστικών επί των αδειών κυκλοφορίας και επί των απογραφικών δελτίων, όλων των κατηγοριών οχημάτων, πλην των επιβατικών ιδιωτικής χρήσης. 1.Είναι υποχρεωτική η αναγραφή επί των αδειών κυκλοφορίας των οχημάτων καθώς και επί των απογραφικών τους δελτίων, που εκδίδονται από τις Υπηρεσίες Συγκοινωνιών, όλων των τεχνικών χαρακτηριστικών των ελαστικών, όπως αυτά αναφέρονται στις εγκριτικές αποφάσεις, προκειμένου περί οχημάτων, που τίθενται σε κυκλοφορία για πρώτη φορά σαν καινούργια ή προκειμένου περί μεταχειρισμένων εισαγωγής οχημάτων τις εγκριτικές αποφάσεις, στους έντυπους καταλόγους των εργοστασίων κατασκευής ή τέλος στους πίνακες ισοδυναμιών, που θα εκδοθούν σύμφωνα με τις διατάξεις του επόμενου άρθρου της παρούσας απόφασης. 2.Στις περιπτώσεις, κατά τις οποίες ένα όχημα φέρει ελαστικά διαφορετικά από τα αναγραφόμενα στην άδεια κυκλοφορίας του, αλλά επιτρεπτά βάσει των διατάξεων του επόμενου άρθρου της παρούσας απόφασης, τα τεχνικά χαρακτηριστικά των νέων ελαστικών θα συμπληρώνονται στην άδεια κυκλοφορίας του, χωρίς να απαιτείται αντικατάσταση αυτής. Ο κάτοχος του οχήματος υποχρεούται να ενημερώσει με υπεύθυνη δήλωση του άρθρ. 8 του Νόμ. 1599/1986 (Α΄ 75) την αρμόδια Υπηρεσία Συγκοινωνιών, στην οποία θα αναφέρεται η γενόμενη αλλαγή και η ημερομηνία, κατά την οποία πραγματοποιήθηκε. Η δήλωση αυτή πρέπει να υποβληθεί σε διάστημα ενός (1) μηνός το που από την ημερομηνία πραγματοποίησης της αλλαγής. Επιπρόσθετα στα Επιβατικά Δημόσιας Χρήσης που είναι εφοδιασμένα με ταξίμετρο, η ρύθμιση του οποίου έγινε βάσει ελαστικών, επιτρεπομένων, από τις διατάξεις της παρούσας απόφασης, οι διαστάσεις των ελαστικών αυτών πρέπει να αναγράφονται και στη βεβαίωση που προβλέπεται από τις διατάξεις της υποπαρ. β΄ της παρ. 8 του άρθρ. 17 των Π.Δ. 243/1987 (Α΄ 104) και 244/1987 (Α΄ 104). Οι παραπάνω ρυθμίσεις για την αναγραφή των νέων εναλλακτικά επιτρεπομένων διαστάσεων ελαστικών στις άδειες κυκλοφορίας δεν ισχύουν για τα επιβατικά ιδιωτικής χρήσης. ΚΕΦΑΛΑΙΟ Α΄ ΕΠΙΤΡΕΠΟΜΕΝΕΣ ΑΝΤΙΚΑΤΑΣΤΑΣΕΙΣ  ΕΛΑΣΤΙΚΩΝ ΤΩΝ ΤΙΘΕΜΕΝΩΝ ΓΙΑ ΠΡΩΤΗ ΦΟΡΑ  ΣΕ ΚΥΚΛΟΦΟΡΙΑ ΩΣ ΜΕΤΑΧΕΙΡΙΣΜΕΝΩΝ  ΚΑΘΩΣ ΚΑΙ ΤΩΝ ΗΔΗ ΚΥΚΛΟΦΟΡΟΥΝΤΩΝ  ΛΕΩΦΟΡΕΙΩΝ, ΦΟΡΤΗΓΩΝ ΑΥΤΟΚΙΝΗΤΩΝ ΚΑΙ  ΤΩΝ ΡΥΜΟΥΛΚΟΥΜΕΝΩΝ ΚΑΙ  ΗΜΙΡΥΜΟΥΛΚΟΥΜΕΝΩΝ ΤΟΥΣ Επιτρεπόμενες αντικαταστάσεις ελαστικών Άρθρ.3.-1.Επιτρέπεται η αντικατάσταση των ελαστικών των λεωφορείων, των φορτηγών αυτοκινήτων, ανεξαρτήτως μικτού φορτίου και των ρυμουλκουμένων – ημιρυμουλκουμένων τους, υπό την προϋπόθεση ότι τα τεχνικά χαρακτηριστικά των νέων ελαστικών αναφέρονται διαζευκτικά: (Μετά τη σελ. 262,96348(α) Σελ. 262,96349 Τεύχος ΙΒ-2-1 Σελ.15 Κώδικας Οδικής Κυκλοφορίας 21.Ε.ι.136 α)Στην έγκριση τύπου του οχήματος. β)Στον έντυπο κατάλογο (PROSPECTUS) του εργοστασίου κατασκευής του οχήματος. γ)Στην ξένη άδεια κυκλοφορίας για το αυτό πάντα μικτό φορτίο. δ)Στους πίνακες ισοδυναμιών ελαστικών για τις υπόψη κατηγορίες οχημάτων, οι οποίοι καταρτίζονται με εγκύκλιο, που εκδίδουν οι αρμόδιες Υπηρεσίες του Υπουργείου. ε)Σε βεβαίωση ή τηλετύπημα του εργοστασίου κατασκευής του οχήματος, θεωρημένη ως προς τη γνησιότητάς της από τον επίσημο αντιπρόσωπό του στη χώρα μας. 2.Τα οριζόμενα στην περίπτ. δ΄ της προηγουμένης παραγράφου, ισχύουν υπό τις εξής επί πλέον προϋποθέσεις: α)Δεν εμποδίζεται η περιστροφή, μέχρι των τερματικών τους θέσεων, των διευθυντηρίων τροχών, δηλαδή δεν έρχονται οι τροχοί σε επαφή με σταθερό σημείο του αμαξώματος ή με τους μηχανισμούς των συστημάτων διεύθυνσης, και ανάρτησης, χωρίς να επέλθει καμία τροποποίηση στο αμάξωμα (όπως διόγκωση των φτερών). β)Δεν εμποδίζεται η εξάντληση, μέχρι των τερματικών της θέσεων, της διαδρομής της ανάρτησης. γ)Δεν έχουν τοποθετηθεί αποστασιακά (προσθήκες) στους τροχούς. δ)Η ικανότητα φόρτισης των νέων ελαστικών είναι μεγαλύτερη ή το πολύ ίση εκείνης των προβλεπομένων από τον κατασκευαστή του οχήματος ελαστικών. ε)Ο δείκτης ταχύτητας των νέων ελαστικών είναι μεγαλύτερος ή το πολύ ίσος εκείνου των προβλεπομένων από τον κατασκευαστή του οχήματος ελαστικών. στ)Δεν εξέρχονται τα ελαστικά από το περίγραμμα του αμαξώματος του οχήματος. ΚΕΦΑΛΑΙΟ Β΄ ΕΠΙΤΡΕΠΟΜΕΝΕΣ ΑΝΤΙΚΑΤΑΣΤΑΣΕΙΣ  ΕΛΑΣΤΙΚΩΝ ΤΩΝ ΤΙΘΕΜΕΝΩΝ ΓΙΑ ΠΡΩΤΗ ΦΟΡΑ  ΣΕ ΚΥΚΛΟΦΟΡΙΑ ΩΣ ΜΕΤΑΧΕΙΡΙΣΜΕΝΩΝ ΚΑΙ ΤΩΝ ΗΔΗ ΚΥΚΛΟΦΟΡΟΥΝΤΩΝ  ΕΠΙΒΑΤΙΚΩΝ ΑΥΤΟΚΙΝΗΤΩΝ 1.Επιτρέπεται η αντικατάσταση των ελαστικών των επιβατικών αυτοκινήτων ιδιωτικής και δημόσιας χρήσης από τα αναγραφόμενα στην άδεια κυκλοφορίας ή στην έγκριση τύπου του οχήματος, υπό την προϋπόθεση ότι τα τεχνικά χαρακτηριστικά των νέων ελαστικών αναφέρονται διαζευκτικά: α)Στον έντυπο κατάλογο (PROSPECTUS) του εργοστασίου κατασκευής του οχήματος. β)Στην ξένη άδεια κυκλοφορίας. Σελ. 262,96350 Τεύχος ΙΒ-2-1 Σελ. 16 γ)Στους πίνακες ισοδυναμιών ελαστικών για επιβατικά αυτοκίνητα, οι οποίοι καταρτίζονται με εγκύκλιο, που εκδίδουν οι αρμόδιες Υπηρεσίες του Υπουργείου. δ)Σε βεβαίωση ή τελετύπημα του εργοστασίου κατασκευής του οχήματος, θεωρημένη ως προς τη γνησιότητά της από τον επίσημο αντιπρόσωπό του στη χώρα μας. 2.Τα οριζόμενα στην περίπτ. γ΄ της προηγουμένης παραγράφου ισχύουν υπό τις εξής επί πλέον προϋποθέσεις: α)Δεν εμποδίζεται η περιστροφή, μέχρι των τερματικών τους θέσεων, των διευθυντηρίων τροχών, δηλαδή δεν έρχονται οι τροχοί σε επαφή με σταθερό σημείο του αμαξώματος ή με τους μηχανισμούς του συστήματος διεύθυνσης, ανάρτησης, χωρίς να επέλθει καμία τροποποίηση στο αμάξωμα (όπως διόγκωση των φτερών). β)Δεν εμποδίζεται η εξάντληση, μέχρι των τερματικών της θέσεων, της διαδρομής της ανάρτησης. γ)Δεν έχουν τοποθετηθεί αποστασιακά (προσθήκες) στους τροχούς. δ)Δεν εξέρχονται τα ελαστικά από το περίγραμμα του αμαξώματος του οχήματος. ε)Η ικανότητα φόρτισης των νέων ελαστικών είναι μεγαλύτερη ή το πολύ ίση εκείνης των προβλεπομένων από τον κατασκευαστή του οχήματος ελαστικών. στ)Ο δείκτης ταχύτητας των νέων ελαστικών είναι μεγαλύτερος ή το πολύ ίσος εκείνου των προβλεπομένων από τον κατασκευαστή του οχήματος ελαστικών. ζ)Προκειμένου να αντικατασταθούν ακτινικά ελαστικά με ακτινικά ελαστικά της αυτής ή μικρότερης ονομαστικής σχέσης διατομής (σειράς) τα ανεκτά όρια διαφοροποίησης της ολικής διαμέτρου είναι +1,5% έως και -2,5%. Άλλες διατάξεις Άρθρ.4.-1.Ανάμιξη ελαστικών στο ίδιο όχημα Η ανάμιξη ελαστικών στο ίδιο όχημα, δηλαδή η τοποθέτηση στο ίδιο όχημα ελαστικών με διαφορετικά τεχνικά χαρακτηριστικά, επιτρέπεται υπό τις εξής προϋποθέσεις: α)Όταν η ανάμιξη προβλέπεται από τις τεχνικές προδιαγραφές του οχήματος και πραγματοποιείται βάσει αυτών των προδιαγραφών. 21.Ε.ι.136 Κώδικας Οδικής Κυκλοφορίας β)Απαγορεύεται η ανάμιξη ελαστικών στον ίδιο άξονα. γ)Τα ελαστικά των επιβατικών και των λεωφορείων μπορούν να διαφέρουν μόνον ως προς τον τύπο τους και τον τρόπο κατασκευής για τις αυτές όμως διαστάσεις. 2.Χάραξη ελαστικών α)Απαγορεύεται η χάραξη των ελαστικών των επιβατικών αυτοκινήτων και των μοτοσικλετών. β)Επιτρέπεται η χάραξη των ελαστικών των υπολοίπων κατηγοριών οχημάτων μόνον όταν υπάρχει επ’ αυτών η ένδειξη «ΑΝΑ ΧΑΡΑΚΤΈΟΝ» (RE GROOVABLE), η δε χάραξη πρέπει να αφήνει τουλάχιστον 2 χιλιοστόμετρα (ΜΜ) γόμμα πάνω από το σκελετό του ελαστικού. 3.Επαφή ελαστικών Στα οχήματα, που φέρουν τροχούς με διπλά ελαστικά, τα ελαστικά αυτά απαγορεύεται να εφάπτονται μεταξύ τους. 4.Φθορές – Ατέλειες ελαστικών – σώτρων α)Τα ελαστικά των οχημάτων πρέπει να είναι ακέραια στην εμφάνιση και: αα)Να έχουν βάθος πέλματος (πάχος προεξοχών), καθ’ όλο το πλάτος τους και καθ’ όλη την περίμετρο του ελαστικού, τουλάχιστον ίσο με το ελάχιστο επιτρεπόμενο, όπως αυτό καθορίζεται με απόφαση του Υπουργού Μεταφορών και Επικοινωνιών. ββ)Να μην παρουσιάζουν καθ’ όλη την περίμετρο του ελαστικού στο πέλμα ή τις παρειές του ελαστικού εξογκώματα – ρωγμές – αποκολλήσεις υλικού – τομές (κοψίματα) – αλλοίωση του υλικού (σκασίματα). γγ)Να μην έχει αποκαλυφθεί ο σκελετός, δηλαδή να μην έχουν εμφανισθεί τα λινά του. β)Τα σώτρα των οχημάτων πρέπει να είναι ακέραια στην εμφάνισή τους και να μην παρουσιάζουν παραμορφώσεις – ρωγμές – θραύσεις (σπασίματα). Άρθρ.5.-1(Αντικαταστάθηκε η υποπαρ. θ΄ της παρ. 2 του Κεφ. Β΄ της ΣΤ/1832/78, απόφ. Υπ. Συγκοινωνιών, ανωτ. αριθ. 84). 2.(Αντικαταστάθηκε η παρ. 3 του Κεφ. Β΄ της 1832/1978, απόφ. Υπ. Συγκοινωνιών, ανωτ. αριθ. 84). 3.(Αντικαταστάθηκε η παρ. 4 του Κεφ. Β΄ της 1832/1978, απόφ. Υπ. Συγκοιν., ανωτ. αριθ. 84). 4.(Καταργήθηκε η υποπαρ. α΄ της παρ. 5 του Κεφ. Β΄ της 1832/1978, απόφ. Υπ. Συγκ. ανωτ. αριθ 84). 5.(Αντικαταστάθηκε το Κεφ. 500 «Λάστιχα» της παρ. 3 του άρθρ. 3 της 44800/123/1985 απόφ. Υπ. Μεταφ. και Επικ., τόμ. 21 σελ. 208,916). Άρθρ.6.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.